****

**Obavijest o dodjeli posebnih sredstava za razvoj novih tehnologija i poslovnih procesa u cilju zapošljavanja i održavanja zaposlenosti kod neprofitnih organizacija koje obavljaju dio gospodarske djelatnosti na otvorenom tržištu rada**

Temeljem raspisanog i provedenog Javnog natječaja za dodjelu posebnih sredstava za razvoj novih tehnologija i poslovnih procesa u cilju zapošljavanja i održavanja zaposlenosti kod neprofitnih organizacija koje obavljaju dio gospodarske djelatnosti na otvorenom tržištu rada KLASA: 402-07/19-19/01, URBROJ: 426-02-01/1-19-1 od dana 16. prosinca 2019. godine (u nastavku: javni natječaj), donesena je odluka o dodjeli sredstava u ukupnom iznosu od **353.914,11 kn** prijaviteljima koji su zadovoljili uvjete natječaja, a sukladno raspoloživim sredstvima, kako slijedi:

**1. Udruga osoba s invaliditetom Sisačko-moslavačke županije,** Jelene Babić 18, 44250 Petrinja - **353.914,11 kn**

Sredstva se dodjeljuju u svrhu:

- nabave i ugradnje novih tehnologija i opreme u svrhu zapošljavanja osoba s invaliditetom,

- ulaganja u znanja osoba s invaliditetom i osoba koje pružaju stručnu pomoć osobama s invaliditetom u primjeni novih tehnologija i opreme (programi osposobljavanja i usavršavanja kojima se stječu nova znanja, vještine i sposobnosti potrebne za rad osoba s invaliditetom),

- izgradnje ili širenja (uključujući i obnovu) poslovnog prostora u cilju zapošljavanja osoba s invaliditetom

a sve sukladno ponudama/troškovniku dostavljenim uz zahtjev Korisnika prilikom prijave na javni natječaj ili jednakovrijednim ponudama/troškovniku koje sadrže jednakovrijedne robe, usluge i radove.